Άγιοι Ανάργυροι Κοζάνης

Οι Άγιοι Ανάργυροι είναι οικισμός και έδρα ομώνυμης τοπικής κοινότητας, της δημοτικής ενότητας Τσοτυλίου, του δήμου Βοΐου, της περιφερειακής ενότητας (τέως νομού) Κοζάνης, στην περιφέρεια περιφέρεια Δυτικής Μακεδονίας, σύμφωνα με το πρόγραμμα Καλλικράτης. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Βοΐου του νομό Κοζάνης , στο γεωγραφικό διαμέρισμα Μακεδονίας. Μέχρι το 1927 ονομαζόταν Βρόστιανη (η).

 Οι Άγιοι Ανάργυροι είναι ορεινός οικισμός στο δυτικό άκρο του νομού Κοζάνης, στις ανατολικές κλιτύς του Βοΐου και σε μέσο σταθμικό υψόμετρο 930. Βρίσκονται σε οροπέδιο μεταξύ των υψηλών κορυφών του Παλιοκριμηνίου και της ημιορεινής ζώνης στη νότια περιοχή των Καστανοχωρίων, κάτω ακριβώς από τη Δάφνη και το Πολυκάστανο. Ανατολικά απλώνονται οι γεωργικές εκτάσεις και οι μικρές κοιλάδες των παραπόταμων και των ρεμάτων του μικρού ποταμού Βέλους. Απέχει 76 χλμ. περίπου Δ. της Κοζάνης. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 8,686 χμ² (2011). Ως Βρόστιανη Ο οικισμός αναγνωρίστηκε το 1918 και προσαρτήθηκε στην κοινότητα Κωνσταντσίκου. Το 1920 αποσπάστηκε από την κοινότητα Κωνσταντσίκου και ορίστηκε ως έδρα της κοινότητας Βρόστιανης. Το 1927 μετονομάστηκε σε Άγιοι Ανάργυροι Ως Άγιοι Ανάργυροι Με το ΦΕΚ 244Α - 04/12/1997 αποσπάστηκε από την κοινότητα Αγίων Αναργύρων και προσαρτήθηκε στον δήμο Τσοτιλίου Με το ΦΕΚ 87Α - 07/06/2010 αποσπάστηκε από τον δήμο Τσοτυλίου και προσαρτήθηκε στον δήμο Βοΐου(Πηγή: https://www.eetaa.gr/metaboles/oikmet_details.php?id=16511) Πριν από την ανταλλαγή των πληθυσμών, το 1922 στο χωριό κατοικούσαν ελληνόφωνοι μουσουλμάνοι, οι Βαλα(χ)άδες. Πρόκειται για προσφυγικό οικισμό, που οι κάτοικοί του προέρχονται κυρίως από τη Σεβάστεια του Πόντου. Η άφθονη γεωργική γη και τα πλούσια καρποφόρα δέντρα συντέλεσαν κατά το παρελθόν στην ευημερία των κατοίκων. Οι Βαλαάδες, έφθασαν κοντά στους 200 το έτος 1905. Η πρόσφατη ιστορία του τόπου είναι συνυφασμένη με το κύμα της μετανάστευσης προς το εξωτερικό και τα γεγονότα του πολέμου του ‘40. Στον Πολιτιστικό Σύλλογο σώζονται πολλές φωτογραφίες του χωριού και των ανθρώπων της παλιάς εποχής. Οι κάτοικοι υποστηρίζουν, πως μέχρι εδώ ενδέχεται να έφτασε και ο Άγιος Κοσμάς στο ταξίδι του από την Αιτωλία. Οι κάτοικοι στην περιοχή ασχολούνται με την κτηνοτροφία και την γεωργία, κυρίως όμως με τη συλλογή καστάνων. Εκτός από τα κάστανα, η περιοχή φημίζεται για τα πυκνά δρυοδάση και την παραγωγή φακής και τριφυλλιού. Η απομόνωση του τόπου, η ύπαρξη πηγών και η εναλλαγή των δασών με καλλιεργήσιμες εκτάσεις αποτελεί κλασικό βιότοπο όπου φωλιάζουν και αναζητούν τροφή άγρια ζώα όπως αρκούδες, ζαρκάδια και αγριογούρουνα. Η εκκλησία των Αγίων Αναργύρων, απ’ όπου πήρε την ονομασία του ο οικισμός Η τοποθεσία Χασαπίν Τερέ («Λάκκος του Χασάπη»), όμορφη και δασωμένη έκταση με πολλά νερά. Επίσης και η διαδρομή που οδηγεί στο Κοιλάδι μέσα από ενδιαφέροντα μονοπάτια, κάποια από τα οποία αποτελούν τμήμα του παρακλαδιού του Ε6 που έρχεται από τον Αυγερινό Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) eetaa.gr Το Βόιον, ο διαδικτυακός τόπος του Βοΐου Άγιοι Ανάργυροι Κοζάνης https://www.facebook.com/groups/124952501540/ https://www.youtube.com/watch?v=JKGvIGY1-Lw